Diari Oficial de la Generalitat Valenciana


Sumari del DOGV 6531, del 30-05-2011 (2011/6099)

Notificació de l'aprovació de la relació de béns i drets que integren el cabal d'herència abintestat. Procediment administratiu número DEN 119/08.
--------------------------------------------------------------------------------------------------------------------------------------------------

### Dades del document

Número de DOGV
:   6531

Data del DOGV
:   30-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6099


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de l'aprovació de la relació de béns i drets que integren el cabal d'herència abintestat. Procediment administratiu número DEN 119/08. [2011/6099]  
S'ha intentat la notificació expressa a José Luis Murciano García, que no s'ha pogut practicar en l'últim domicili conegut, urbanització Monte Colorado, carrer 29, número 22-B-8 de la Pobla de Vallbona, i en virtut del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, mitjançant el present anunci, se li notifica l'escrit de la Sotssecretaria de la Conselleria d'Economia, Hisenda i Ocupació, de 12 d'abril de 2011, el text íntegre del qual és el següent:  
  
  
«En relació amb l'expedient de referència, li comunique que per part d'esta Conselleria s'ha dictat, en data 6 d'abril de 2011, la resolució següent:  
  
Resolució de la Conselleria d'Economia, Hisenda i Ocupació, per la qual s'aprova la relació de béns i drets que integren el cabal de l'herència abintestat de Francisca Ferri Hilario (ABI 3/07) i es deleguen competències en la Sotssecretaria.  
  
El procediment administratiu d'abintestat es tramita amb el número ABI 3/07, iniciat com a conseqüència de la denúncia manifestada per escrit per José Luis Murciano García. En este escrit se sol·licitava el reconeixement de la condició de denunciant en relació amb els béns denunciats: vivenda corresponent a la porta 8, ubicada en el pis tercer de l'edifici situat a València, al carrer Plus Ultra, número 15; de la mateixa forma es va denunciar l'existència de comptes bancaris en Bancaixa, CAM i BBVA. Mitjançant la Resolució de la Sotssecretaria de la Conselleria d'Economia, Hisenda i Ocupació de data 10 de desembre de 2008, es va ordenar l'inici del corresponent procediment administratiu amb el número DEN 119/08.   
La Generalitat de la Comunitat Valenciana va ser declarada hereva abintestat de Francisca Ferri Hilario per la Interlocutòria de data 12 de març de 2008, dictada pel Jutjat de Primera Instància número 23 de València. El Jutjat no va aportar l'inventari de béns pertanyents a l'herència.   
Dels corresponents certificats registrals i cadastrals que es troben en l'expedient es desprén que no hi ha altres béns immobles propietat de la causant.   
D'altra banda i pel que fa als possibles deutes de la senyora Ferri Hilario, s'ha sol·licitat informació a la Direcció General de Tributs, a l'Ajuntament i a la Diputació de València. No consta que la difunta tinguera deutes vigents amb estes administracions públiques.  
De conformitat amb el que disposa l'article 11 del Decret 2091/1971, de 13 d'agost, de successió abintestat a favor de l'Estat, vigent en eixe moment com a norma supletòria de la Llei de Patrimoni de la Generalitat, constituïda la Junta Distribuïdora d'Herències Intestades de la ciutat de València, va ser publicat en el Butlletí Oficial de la Província de València número 162, de 10 de juliol de 2009, l'anunci, entre altres, de l'abintestat de Francisca Ferri Hilario.  
Per no haver-se presentat dins del termini per part d'alguna institució de beneficència, instrucció, acció social o professional pertanyent al municipi o a la província de València, una sol·licitud per a participar en la distribució de l'herència anteriorment mencionada, la Junta Distribuïdora va acordar en la reunió realitzada el 27 de novembre de 2009, donar per finalitzades les competències assignades a esta, assenyalades en l'article 26 i concordants del Decret 2091/1971 esmentat.   
En l'actualitat resulta aplicable al procediment d'abintestat les normes contingudes en el Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques, d'aplicació supletòria de la Llei 14/2003, de 10 d'abril, de Patrimoni de la Generalitat Valenciana, segons el que disposa la disposició transitòria segona de la norma mencionada.   
D'acord amb el que exposa anteriorment, en compliment de les normes que se li apliquen en matèria patrimonial i per les funcions dominicals que atribuïx l'article 10.1 de la Llei 14/2003, de Patrimoni de la Generalitat mencionada, resolc:  
  
Primer  
Aprovar la relació de béns i drets que es detallen a continuació i formen part del cabal de l'herència abintestat de Francisca Ferri Hilario, amb DNI 75601033O:  
  
A) Béns immobles:  
Urbana. Vivenda corresponent a la porta 8, ubicada en el pis tercer de l'edifici a València, al carrer Plus Ultra, número 15. Va pertànyer a la causant per títol de compravenda. Actualment la finca està inscrita a favor de la Generalitat en el Registre de la Propietat de València número 4, finca 399, tom 663, llibre 55, foli 137. Referència cadastral 2516889ZR2405A5121DB. L'immoble ha sigut donat d'alta en l'Inventari General de Béns i Drets de la Generalitat amb el codi 46/250/625/000.   
B) Efectiu. La causant era titular de diversos comptes bancaris en Bancaixa, CAM i BBVA. Amb la sol·licitud prèvia d'esta Conselleria, en data 24 d'abril de 2008, per part de la CAM es va transferir al compte de la Generalitat un total de 7.206,82 euros.  
De la mateixa forma, l'entitat Bancaixa, en data 3 de juny de 2008, va transferir al compte de la Generalitat un total de 508.549 euros.  
Finalment, el BBVA, en dates 27 d'abril i 10 de juny de 2009, va transferir al compte de la Generalitat un total de 10.473,39 euros.  
  
Segon  
A la vista de l'acta de la reunió de la Junta Distribuïdora d'Herències Intestades de la ciutat de València de 27 de novembre de 2009, no pertoca la distribució del cabal en els terços assenyalats en l'article 956 del Codi Civil, per la qual cosa els béns abans mencionats s'integraren en el patrimoni de la Generalitat a benefici d'inventari.  
  
Tercer  
Delegar en el sotssecretari les funcions d'administració i liquidació del cabal hereditari i l'aprovació del compte general d'acord amb el que preceptuen els articles 10, 12 i 13 del Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre del Patrimoni de les Administracions Públiques, així com el reconeixement dels drets que com a denunciant pogueren correspondre a José Luis Murciano García».  
  
I perquè servisca de notificació a José Luis García Murciano, s'expedix el present edicte.  
  
València, 23 de maig de 2011.- El sotssecretari: José Miguel Escrig Navarro.